
Kasutusloa väljastamine (Mängu tn 6, Narva)
1. ASJAOLUD JA MENETLUSE KÄIK

08.06.2018 ehitisregistri elektroonilisse keskkonda laekus läbivaatamiseks Mängu tn 6 kinnistule püstitatud üksikelamu garaažiga (ehitisregistri kood 120791422) ja gaasipaigaldise (ehitisregistri kood 220823980) kasutusloa taotlus nr 1811371/09446.  Taotlusele oli ehitisregistri elektroonilise keskkonna kaudu lisatud järgmine vajalik ehitusdokumentatsioon (linnavalitsuse dokumendiregistris nr 5965):

- üksikelamu, kõrvalhoone ja rajatiste püstitamise põhiprojekt, Limited Projekt OÜ                      töö nr 1-2016;
- üksikelamu projektdokumentatsioon;
- gaasiaktid;

- gaasiaudit;
- teostusjoonised;

- kaetud tööde aktid;
- ehitustööde päevikud;

- riigilõivu maksekorraldus. 

Ehitusseadustiku §52 lg 1 alusel esitas 12.06.2018 järelevalve osakond ehitisregistri kodulehe www.ehr.ee kaudu menetluse nr 137590 üksikelamu kasutusloa taotluse ja ehitusseadustiku §54 lg 6 kohaselt saatis kooskõlastamiseks ehitisregistri kaudu Päästeametile, Narva linnavalitsuse Linnamajandusameti varade osakonnale ning arhitektuuri- ja planeerimise osakonnale.

Kasutusloa taotlus nr 1811371/09446 koos üksikelamu projektiga (Limited Projekt OÜ                      töö nr 1-2016) ehitisregistri elektroonilise keskkonna kaudu on kooskõlastatud Narva linnavalitsuse arhitektuuri- ja planeerimise osakonna (linnakunstniku 28.06.2018 kooskõlastus), varade osakonna (linnavara insener 26.06.2018 kooskõlastas oma pädevuse piires tingimusel, et Narva linna omandis olevad kinnistud koormatakse servituudiga) ja Päästeameti Ida päästekeskuse (kooskõlastus 25.06.2018) poolt.    

Seega ehitusseadustiku §55 kohaselt puuduvad kasutusloa andmisest keeldumise põhjused.
2.   ÕIGUSLIKUD ALUSED
2.1.
Ehitusseadustiku §51 lõike 1 kohaselt kasutusloa annab kohaliku omavalitsuse üksus, kui seadusega ei ole sätestatud teisiti.

2.2.
Narva Linnavalitsuse Arhitektuuri- ja Linnaplaneerimise Ameti põhimääruse §9  lõike 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.
3.  OTSUS

Väljastada Mängu tn 6 püstitatud üksikelamule kasutusluba. 
4. RAKENDUSSÄTTED

4.1. Korraldus jõustub seadusega sätestatud korras.
4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

